સ્ત્રીઓને સમાનતા મળતી નથી છતાં પુરુષોમાં સ્ત્રીઓ માટે રોષ જોવા મળી રહ્યો છે. કારણ એ પણ હોય કે સ્ત્રીઓ હવે અધિકારની વાત કરે છે. સત્તા અને સંપત્તિમાં અડધો ભાગ માગે છે. અત્યાર સુધી એક હથ્થુ રાજ ભોગવ્યું હોય તેમાંથી ભાગ આપવો અઘરો પડે. એ માનસિકતા સમજવા માટે સ્ત્રીઓએ વધુ સ્પષ્ટ થવાની અને વધુ સ્ટ્રોન્ગ થવાની જરૂર પડે છે. પિતૃસત્તાક માનસિકતા ધરાવતા પુરુષો માટે એ સમજવું અઘરું છે. શક્ય હોય ત્યાંથી સ્ત્રીઓને હાંશિયામાં ધકેલી દેવાના પ્રયત્નો સત્તાસ્થાને બિરાજેલા પુરુષો કરતા હોય છે. સ્ત્રીએ પણ પોતાની માનસિકતા બદલવાની જરૂર છે કેમ કે હમણાં જ ક્યાંક વાંચવામાં આવ્યું સવાલજવાબની કોલમમાં એક સ્ત્રીએ સવાલ પૂછ્યો...હું લિવ ઈન રહું છું છેલ્લા કેટલાક વરસથી હવે એ પુરુષ મને ઉતારી પાડે છે. ત્રાસ આપે છે.... વગેરે વગેરે હું શું કરું?